Ο **Βαγγέλης Γκότοβος**, περισσότερο γνωστός με το καλλιτεχνικό του όνομα **Iratus** είναι Γερμανός-Έλληνας ράπερ, στιχουργός και μουσικός παραγωγός με έδρα τον Κορυδαλλό Αθηνών. To όνομά του είναι Λατινικής προέλευσης, που σημαίνει *θυμωμένος*.

Βιογραφία
---------

Γεννήθηκε στις 8 Ιουνίου 1987  στο Βερολίνο της Γερμανίας και έζησε σε ένα χωριό κοντά στη Στουτγκάρδη μέχρι τα 8 του. Το 1995 επιστρέφει η οικογένεια του πίσω στην Ελλάδα για να κατοικήσει στον Κορυδαλλό έως και σήμερα.

Η δραστηριότητα του στην μουσική
--------------------------------

### Ως μέλος της *Niraya* (2002-2010)

Το 2002 είχε έρθει σε επαφή με την μουσική, όπου έγραψε τους πρώτους του στίχους. Το ίδιο έτος, γνώρισε τον Tom Dzik και σχημάτισαν ένα συγκρότημα που λεγόταν *Niraya*. Η πρώτη τους προσπάθεια ήταν ένα άλμπουμ, το *Πορφυρένια Νύχτα* σε στυλ underground και κυκλοφόρησε το 2004. Ο δίσκος αυτός είναι πολύ σπάνιος και δεν μπορεί να βρεθεί ούτε ακόμη και στο διαδίκτυο.
Το 2005 προστέθηκε ως μέλος και ο Disorder όπου και οι τρεις εκτέλεσαν πάνω από 60 κομμάτια, στα οποία όμως δεν είχαν το ικανοποιητικό αποτέλεσμα που ήθελαν. Έτσι, δεν κυκλοφόρησαν ποτέ. Μετά την ένταξη και άλλων MC και μουσικών παραγωγών στο συγκρότημα, σχηματίστηκε το *PMP Group*, όπου έγινε δοκιμή 30 κομματιών και έτυχε να υπάρξουν κάποιες διαρροές τους, που στην ουσία δεν υπήρχε λόγος να ακουστούν επίσημα. Τους τελευταίους μήνες του 2006, αποφασίζεται η διάλυση του γκρουπ. Από τότε έως και το 2008, συνέχισαν οι *Niraya* με τον αρχικό τους μοντέλο, κυκλοφορώντας πολλά κομμάτια, και διαλύθηκαν για προσωπικούς λόγους. Το 2009 επιστρέφουν για να ετοιμάσουν ένα νέο άλμπουμ, το οποίο ολοκληρώθηκε τον Δεκέμβριο του ίδιου έτους, με επόμενο την κυκλοφορία του στις 15 Ιανουαρίου 2010. Το άλμπουμ λεγόταν *Φούσκες* και περιλάμβανε 13 κομμάτια.

### Ως μέλος της *Fullface* (2010-2011)

Τον Απρίλιο του 2010, μέσω ενός γνωστού του Iratus, γνωρίζονται με τον Tiny Jackal έναν ακόμη ράπερ από το Πέραμα. Κανονίζουν να δημιουργήσουν ένα συγκρότημα την *Fullface* τον ερχόμενο Οκτώβρη. Το πρώτο τους άλμπουμ, κυκλοφόρησε το ίδιο έτος με τίτλο: *Λίγο πριν (Πράξη πρώτη)*, όπου απέκτησε επιτυχία από το κοινό. Τον Σεπτέμβριο του 2011, κυκλοφορεί το δεύτερο άλμπουμ *Κάπου εδώ (Πράξη δεύτερη)*. Και τα δυο άλμπουμ έγιναν στην 18120 Productions, στην Αθήνα. Σαν μέλος της Fullface με τον Jackal καταφέρανε να κάνουν περιοδεία σε 25 πόλεις της Ελλάδας, καθιστώντας το ως την μεγαλύτερη που έχει κάνει ραπ συγκρότημα πανελλαδικά. Όσο ήταν συνεργάτης με την 18120, ετοίμασε το πρώτο του mixtape, *Ανακαλύπτοντας τον κόσμο*. 

### Επιστροφή στην *Niraya* (2012)

O Iratus επιστρέφει πίσω ξανά με συνάδελφο τον Tom Dzik, για την παραγωγή ενός ακόμη άλμπουμ το 2012, για να κυκλοφορήσει τον Μάιο του 2013 με τίτλο *Άνοιξη* και να αποτελείται από 13 κομμάτια.

### *Αγαπώ βαθιά, μισώ βαθύτερα (AVMV)* (2015)

Το Φθινόπωρο του 2014, άρχισε να ηχογραφεί το πρώτο του προσωπικό άλμπουμ με τίτλο *Αγαπώ βαθιά, μισώ βαθύτερα* με στόχο την κυκλοφορία του, τον Ιανουάριο του 2015. Αυτό πραγματοποιείται και γνώρισε μεγάλη ανταπόκριση από το κοινό του. Στις 27 Μαρτίου του ίδιου έτους, ξεκινά την περιοδεία του δίσκου του σε 12 πόλεις Ελλάδας και Κύπρου. Στις 2 Μαΐου ολοκληρώνεται με μια τελευταία εμφάνιση του, στην Πάτρα.

### *Ωκεανοί* (2017)

Τον Νοέμβριο του 2016, στην επίσημη σελίδα του Facebook, αποκάλυψε πως ετοιμάζει κάτι καινούργιο, με τον τίτλο *Ωκεανοί*. Το άλμπουμ κυκλοφορεί στο επίσημο κανάλι του, στις 22 Ιανουαρίου αποτελούμενο από 12 κομμάτια

Δισκογραφική δουλειά
--------------------

* Φούσκες & Tim Dzik (2010)
* Λίγο πριν (Πράξη πρώτη) (2010)
* Κάπου εδώ (Πράξη δεύτερη) (2011)
* Ανακαλύπτοντας τον κόσμο (2011) (mixtape)
* Άνοιξη & Tom Dzik (2013)
* Αγαπώ βαθιά, μισώ βαθύτερα (2015)
* Ωκεανοί (2017)
* Voyager 3 & Tom Dzik (2018)
* Ψυχή όμορφη -single- (2019)
* OK (2020)
* Επί πτωμάτων -single- (2020) (Iratus X Mo Skillz)
* 10 χρόνια Iratus -single- (2020)
* Iratus & Cenobite - Korea (2022)

Παραπομπές
----------

1. ↑  «Βιογραφικό του Iratus». Iratus. Αρχειοθετήθηκε από το πρωτότυπο στις 28 Οκτωβρίου 2016. Ανακτήθηκε στις 26 Νοεμβρίου 2016.
2. ↑  «Trivial Pirsuit: Greek Hip-Hop Edition Pt. IV». Ιπποτη Νάνε. 18 Νοεμβρίου 2016. Ανακτήθηκε στις 26 Νοεμβρίου 2016.
3. ↑  «Iratus & Sick Dzik - Φούσκες». hiphop.gr. Ανακτήθηκε στις 26 Νοεμβρίου 2016.
4. ↑  «Fullface-Λίγο πριν (Πράξη πρώτη)». Raps N' Drugz. Ανακτήθηκε στις 26 Νοεμβρίου 2016.
5. ↑  «Βιογραφία της Fullface». Fullface. Ανακτήθηκε στις 26 Νοεμβρίου 2016.
6. ↑  «Iratus & Tom Dzik - Άνοιξη (2013)». The ProZaXs. 2014. Ανακτήθηκε στις 26 Νοεμβρίου 2016.
7. ↑  «"Iratus Αγαπω βαθιά-μισώ βαθύτερα"». GroundZero. Αρχειοθετήθηκε από το πρωτότυπο στις 20 Απριλίου 2017. Ανακτήθηκε στις 26 Νοεμβρίου 2016.
8. ↑  «Iratus- Ωκεανοί». The ProZaXs. 22 Ιανουαρίου 2017. Ανακτήθηκε στις 22 Ιανουαρίου 2017.

Εξωτερικοί σύνδεσμοι
--------------------

* Κανάλι στο YouTube
* Σελίδα στο Facebook

* Σελίδα στο Instagram